《月华清 赋得团扇复团扇》
清代·周之琦

小影兜香，圆规倚月，未秋已自惆怅。憔悴回看，几日乍萦蛛网。

记同心、有约相携，问半面、为谁羞障。乌巷。负僧弥玉润，绣奁偎傍。

戏蝶游踪暗想。枉镜彩重重，细描宫样。宛转声中，禁得倩魂摇飏。

掩花容、新恨仍迷，听絮语、旧情难忘。低唱。付秦淮渡口，那时双浆。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。